T. Decanus Reomaensis Presbytero de Crie salutem in Domino. Cùm Abbas  Conuentus Reomaensis Laurentium de Crie piscatorem coram nobis authoritate Domini Lingonensis, super terris tercialibus sitis in finagio de Crie, in quibus dictus Laurentius dicebat se tractum habere,  super Serganteria ad Prioratum de Asiaco spectantibus traxissent in causam, lite super præmissis coram nobis legitimè contestata, testibus productis, attestationibus publicatis, omnibus ritè peractis. Nos de consilio prudentium virorum, prænominatis Abbati  Conuentui, In nomine Patris  Filij  Spiritus sancti, dictas terras tertiales, tractum  Serganteriam per sententiam definitiuam adiudicauimus, contradictores, rebelles,  perturbatores sententiæ excommunicationis decreuimus supponendos. Inde est quòd vobis mandamus, quatenus dictos Abbatem,  Conuentum in dictis terris tercialibus, tractu,  Serganteria authoritate nostra tueamini, contradictores, rebelles  perturbatores per censuram Ecclesiasticam compescendo. Datum anno Domini millesimo ducentesimo tricesimo-nono, mense Maij, die Martis ante Ascensionem Domini. Reddidi litteras.